cyanic-selkie/wikianc huggingface dataset:
Бурунди
Геологияһы һәм тупрағы
Илдә башлыса латерит (тимергә бай) субтупраҡ өҫтөндә серетмәнең (гумус) йоҡа ҡатламын барлыҡҡа килтереүсе асыҡ төҫтәге урман етештереүсе тупраҡ өҫтөнлөк итә. Иң яҡшы тупраҡ аллювий ярҙамында барлыҡҡа килгән, әммә улар ҙур йылға үҙәндәре менән сикләнгән. Тупраҡ эрозияһы етди проблема булып тора, ул ер өҫтө ауышлығы һәм яуым-төшөм, шулай уҡ ауыл хужалығы үҫеше менән бәйле.
Файҙалы ҡаҙылмалары
Бурундиҙа ялан шпаты, каолин, фосфор, платина төркөмө металдары, кварцит, ерҙә һирәк осраған металдар, ванадий, эзбизташ ятҡылыҡтары бар. Мабайҙа, Чанкузола, Тора-Рузибазиҙа, Муйингела алтын ятҡылыҡтары бар. Каянза һәм Кирундо провинцияларында касситерит, колумбитотанталит һәм вольфрам ятҡылыҡтары үҙләштерелә. 1974 йылда табылған никель запастары 370 миллион тонна менән баһалана (донъя запастарының 3-5 %).
Климаты
Бурунди климаты башлыса көндөҙгө күләмле температура амплитудалары менән ҡылыҡһырлана. Һауа температураһы илдең төрлө төбәктәрендәге бейеклеккә ҡарап һиҙелерлек үҙгәрә. Үҙәк яйлала уртаса һауа температураһы 20 °C градус тәшкил итә, Танганьика күле тирәләй — 23 °C 23, иң бейек тауҙар биләмәләрендә — 16 °C тәшкил итә.
Яуым-төшөм даими түгел, илдең төньяҡ-көнбайышында бигерәк күп. Бурундиҙың күпселек өлөшөндә яуым-төшөмдөң уртаса йыллыҡ миҡдары — 1300—1600 мм, Рузизи тигеҙлегендә һәм илдең төньяҡ-көнсығыш өлөшөндә 750—1000 мм тәшкил итә. Яуым-төшөмгә ҡарап дүрт миҙгелде: оҙон ҡоро миҙгел (июнь — август), ҡыҫҡа дымлы миҙгел (сентябрь — ноябрь), ҡыҫҡа ҡоро миҙгел (декабрь — ғинуар) һәм оҙон дымлы миҙгел (февраль — май) айыралар.
Һыу ресурстары
Төп йылғалары: Рузизи, Марагарази һәм Рувубу. Уларҙың береһендә лә судносылыҡ булмай. Марагарази һәм Рузизи йылғалары һыуы илдең көнсығыш һәм көнбайыш өлөшөндә ер һуғарыу өсөн ҡулланыла.
Йылғалар ил сигенең күпселек өлөшөн тәшкил итә. Мәҫәлән, Каньяру менән Кагера дөйөм сиктең күп кенә участкаларында Бурундиҙы Руанданан айыра, ә Марагарази йылғаһы илдең көньяҡ сигенең күп өлөшөн тәшкил итә.
Бурундиҙа Нилдың тамағынан иң йыраҡта уның сығанағы урынлашҡан. Формаль яҡтан Нил Виктория күленән башланһа ла, Нил ағымына был күлгә ҡойған Кагера йылғаһы ҡарай, уның үрге ҡушылдығының сығанағы — Рувьиронза йылғаһы Кикизи тауында, дәүләт территорияһында урынлашҡан.
Илдең көньяғында һәм көнбайышында урынлашҡан Танганьика күле Бурунди, Танзания һәм Конго Демократик Республикаһы араһында бүленгән. Илдең төньяҡ-көнсығышында Кохохо һәм Ругверо күлдәре урынлашҡан.
Флораһы һәм фаунаһы
Илдең бай орнитофаунаһы араһында (венценосный) тажлы торналар, мысыр тауыҡтары (цесарки), ағуналар, өйрәктәр, ҡаҙҙар, бүҙәнәләр, күк тәкәһе (бекасы) киң таралған. Ил территорияһында 451 төр ҡош оя ҡора һәм бала сығара.
Әл-Бируни
Әбу Райхан Беруни-энциклопедист,галим.(973 йылда 4сентябрҙә тыуган-11декабрь 1048 йылда үлгән)гуманист,энциклопедистыН 150 артыҡгилми хеҙмәттәре ҡалган.ул төрлө тармаҡтартарҙа тәрән фекер йөрөткән.Бөйөк аҡыл эйәһе алты йыл буйына Каспий диңгеҙенең Гурган ҡалаһында йәшәй.тыуган ере Хорезмдың баш ҡалаһы Кәт ҡалаһы эргәһендәге ауылда тыуа.1005 йылда кире Хорезмга ҡайтаМәүмен  һарайында хеҙмәт итә.Райхан Беруни астрономия,тарих,медицина фәндәре менән шөгөлләнә.Беруни ғәрәп теленән башҡа ,фарси,һинд телдәрен яҡшы белә.унан тыш сирия,грек телдәрен киң ҡулланган.уның 8Юғары баһалы нәмәләрҙе белеу өсон мәглумәттер йыйнтығы һәм *Фармокогнозия(дарыу үләндәре китабы)рус теленә тәржемә тиелә.элекке ҡәт ҡалаһы хәҙер Беруни тип атала.
Бурунди
Флораһы һәм фаунаһы
Халыҡтың артыуы күп төр йәнлектәр популяцияһының кәмеүенә йәки юҡҡа сығыуына килтерә.
Танганьика күлендә бик күп балыҡ, шул иҫәптән Нил алабуғаһы, сөсө һыу сардиналары үрсетелә. Танганьикала тереклек итеүсе 130-ҙан ашыу балыҡ төрө эндемиктар булып тора.
Һаҡланыусы территорияһы
Бурундиҙа ике милли парк бар:
Административ бүленеше
Административ яҡтан дәүләт 18 провинцияға бүленә, Улар, үҙ сиратында, 2 638 холмдарҙан торған 117 коммунаға бүленә:
Демография буйынса мәғлүмәт
Халыҡ һаны — 8 856 000 кеше (2008), шуларҙан 80,9 % — хуту милләтенән, 15,6 % — тутси, 1,6 % — лингала, 1,0 % — пигмейҙар (тва). Халыҡ тығыҙлығы — 1 квадрат километрға (км²) 323,4 кеше. Ҡалаларҙа халыҡтың 10,0%-ы (2005) йәшәй.
Ҡатын-ҡыҙҙарҙың һаны ир-егеттәрҙән күберәк (51,18 % һәм 48,82 %) (2005). Халыҡтың 45,1 % — 15 йәшкә тиклемгеләр, 29,0 % — 15-29 йәштәгеләр, 13,7 % — 30-44 йәштәгеләр, 8,2 % — 45-59 йәштәгеләр, 3,2 % — 60-74 йәштәгеләр, 0,7 % — 75-84 йәштәгеләр, 0,1 % 85 йәштәгеләр һәм унан өлкәнерәк (2005). Уртаса ғүмер оҙонлоғо (2005): ир-егеттәрҙә 47,0 йәш, ҡатын-ҡыҙҙарҙа 49,8 йәш.
Тыуым 1000 кешегә 46 бала (2008), үлем — 1000 кешегә 16 бала (2008). Тәбиғи үҫеш — 1000 кешегә 30 кеше (2008). Сабыйҙар үлеме — 1000 яңы тыуған балаға 60,77 бала (2008). Иҡтисади әүҙем халыҡ (2003) 3 464 000 кеше (49,2 %) тәшкил итә.
Миграция кимәле минус 12,9 промилле (йәки абсолют дәүмәлдә 80 001 кәмеүсене иҫәпкә алып) тәшкил итә (2000).
Дине
Жан-Батист Багаза (1976—1987) хөкүмәте католик сиркәүен тотороҡһоҙландырыусы элемент тип һанай һәм шуға ла литургияны сикләй, рөхсәтһеҙ дини йыйылыштарҙы тыя, католик мәктәптәрҙе национализациялай, католик йәштәр хәрәкәтен тыя һәм католик радиоһын, гәзитен яба. 1986 йылда Йәһүә шаһиттары һәм етенсе көн адвентсылары закондан тыш тип иғлан ителә. 1987 йылдың сентябрендә Бурундиҙың яңы президенты Пьер Буйоя католик сиркәүенең эҙәрләүҙәрен туҡтата. Әлеге ваҡытта рәсми дини байрамдарҙың күбеһе — католик байрамдары. 2002 йылда Йәһүә шаһиттары һәм етенсе көн адвентсылары яңынан легаль миссионер төркөмдәре тип танылды. Илдә дин тотоу иреклеге конституцион нығытылған, күпселек дини ойошмалар башлыҡтарына дипломатик статус бирелгән.
Христиан динен халыҡтың 92,9%-ы тота (2010). Христиандарҙың иң ҙур конфессиялары — католиктар (5,85 миллион) һәм пятидесятниктар (1 миллион). Урындағы халыҡтың 5,5%-ы традицион дини инаныуҙар яҡлы, 130 мең мосолман иҫәпләнә.
Традицион ышаныуҙар тормоштоң һәм изгелектең сығанағы булып торған Иманы йөҙөндә яҙмышҡа ышаныуға нигеҙләнгән. Традицион дин анимизм формаһы булып тора. Физик объекттарҙың үҙ рухы бар, тип иҫәпләнә. Мәрхүм ата-бабаларға айырым хөрмәт бар. Хутуларҙың рухтары яуыз ниәттәр менән килә, тутси халҡы инаныуҙарында ата-бабаларҙың йоғонтоһо йомшағыраҡ. Традицион инаныуҙар буйынса, мал да рухи көскә эйә.
Телдәре
Илдәге рәсми телдәр — рунди һәм француз телдәре. Бужумбурҙа сауҙа теле сифатында суахили таралған, ул телдә 6400-гә яҡын кеше һөйләшә. . Шуныһы ҡыҙыҡ: рундиҙа хутулар ҙа, тутсиҙар ҙа һөйләшәләр.
Иҡтисады
Бурунди - насар үҫешкән аграр дәүләт. Донъялағы иң ярлы илдәрҙең береһе, унда халыҡтың яртыһынан күберәге хәйерселек сигендә йәшәй. Территорияның яҡынса 50 %-ы һөрөнтө ер итеп файҙаланыла, 36 %-ы - көтөүлек итеп, ҡалған майҙанды башлыса урмандар һәм һөрөүгә яраҡһыҙ ерҙәр биләй. Ауыл хужалығында илдең эшкә һәләтле халҡының 90 %-тан ашыуы мәшғүл. Үҫтерелгән культураларҙың күп өлөшө Бурундиҙың эске баҙарында ҡала. Экспорттың 54 %-ын кофе тәшкил итә. Шулай уҡ сәй, мамыҡ һәм тире экспортҡа оҙатыла. Танганьика күлендә сәнәғәт балыҡ тотоу менән шөғөлләнәләр.
Сәнәғәт аҙ үҫешкән. Аҙыҡ-түлек һәм текстиль предприятиелары, шулай уҡ төҙөлөш материалдары һәм пальма майы етештереү күбеһенсә европалылар ҡулында. Аҡ ҡурғаш мәғдәне, бастнезит, вольфрам, колумбитотанталит, алтын һәм торф бик аҙ күләмдә сығарыла. Аҙ күләмдә никель һәм уран ятҡылыҡтары сығарыла; булған платина запастары әле һаман файҙаланылмай. Даими ҡәбилә-ара конфликттар һәм граждандар һуғышы хәүефе иҡтисадҡа етди зыян килтергән. Ил халыҡ-ара иҡтисади ярҙамға бәйле һәм шуға күрә тышҡы бурысҡа батҡан. 2007 йылда инфляция - 8,3 %, 2008 йылда 24,5 % тәшкил итте. 2009 йылда эске тулайым продукт үҫеше 3,5 % тәшкил итте.
Ауыл хужалығы
Ауыл хужалығы илдең эске тулайым продуктының 33,5 %-ын етештерә (2005). Был тармаҡҡа ил халҡының 90 %-тан ашыуы йәлеп ителгән. Һөрөнтө ерҙәрҙең дөйөм майҙаны 1 100 000 гектар (дөйөм майҙандың 43 %-ы) тәшкил итә, шуларҙың 74 000 гектары (һөрөнтө ерҙәрҙең 6,7 %-ы) һуғарыулы булып тора.
Ҡәһүә һәм сәй төп экспорт продукттары булып тора. 2001 йылда кофе экспорты дөйөм экспорттың - 54 %-ын алып тора, 2006 йылда —67,7 %-ын тәшкил иткән. Кофенан һуң экспортта әһәмиәте буйынса икенсе урында сәй тора, ул африка дәүләтенең көнсығышында 300 мең самаһы ваҡ фермер өсөн йәшәү сығанағы булып тора. Бурунди Дәүләт сәй советы хәбәр итеүенсә, 2013 йылдың тәүге ярты йыллығында экспорттан алынған килем бер йыл элекке 13,9 миллион АҠШ доллары менән сағыштырғанда 11,9 миллион долларға тиклем кәмегән. Ил 2012 йылда 4 882 512 килограмм сәй, 2013 йылда 4 613 262 килограмм сәй экспортҡа оҙатҡан. Бурундия сәйенең 90 %-ы сит илгә китә. Рәсәйгә 2013 йылға поставкалар булманы. Ил хөкүмәте ҡәһүә буйынса хаҡ һәм сауҙа сәйәсәтен көйләй: ҡәһүә экспорты контракттарының барыһы ла раҫлауға мохтаж. Экспортты диверсификациялау өсөн дәүләт сәй һәм мамыҡ етештереүҙә ярҙам күрһәтә.
Эске туҡланыуҙа ҡулланылған төп продукттар: маниок, фасоль, банандар, татлы картуф, иген культуралары һәм сорго. Танганьика күле буйында урынлашҡан плантацияларҙа пальма майы алына. Таулы райондарҙа тәмәке һәм бойҙай үҫтерелә.
2005 йылда игенселек продукттарын етештереү күләме түбәндәгесә билдәләнгән: банан - 1 600 000 т, татлы картуф - 835 000 т, маниок - 710 000 т, фасоль - 220 218 т, кукуруз - 123 000 т, сорго - 67 947 т, дөгө - 67 947 т, таро - 62 000 т, борсаҡ - 33 500 т, ҡәһүә - 7800 т, 754 т, сәй - 7500 т, мамыҡ — 4 654 т.
Ғәҙәттәгесә, Бурундиҙағы социаль хәл мал һанына бәйле булған. Ошо һәм насар санитар шарттар менән бәйле, илдә етештереүсәнлек күрһәткестәре түбән булған күп һанлы мал йыйылған. Мәҫәлән, һәр һыйыр йылына уртаса 350 литр ғына һөт килтерә (донъя буйынса уртаса кимәлдән 17 %).
Кәзә - 750 000 баш, һыйыр малы - 396 000, һарыҡ - 243 000 (2005), сусҡа - 61 000 баш, тауыҡ — 4 миллион (1999) тәшкил итә. 23 000 тонна һөт етештерелә (1999). Итте ҡулланыу тәүлегенә бер кешегә ни бары 48 калория менән баһалана (донъя буйынса уртаса күрһәткестәрҙән 10 %).
Сәнәғәте
Ил сәнәғәте оҙаҡ ваҡыт граждандар һуғышы тәьҫирендә бөлгөнлөккә төшә. 1998 йылда шәкәр, һөт, буяу, һабын, шешә, фармацевтика һәм текстиль етештереү күләме күтәрелгәс, илдең бер нисә төп фабрикаһы реконструкцияланғандан һуң, предприятиелар, шулай уҡ никель һәм алтын сығарыу буйынса проекттар тергеҙелгән.
Лимныця
Лимныця (Лімниця) — Украиналағы йылға. Ивано-Франковск өлкәһенең Рожнятив, Калуш һәм Галыч райондары аша көньяҡҡа табан аға. Днестрҙың һул ҡушылдығы, Ҡара диңгеҙ бассейнына ҡарай. Оҙонлоғо — 122 километр. Бассейн майҙаны — 1580 км².
Бурунди
Сәнәғәте
Сәнәғәт предприятиеларының күбеһе Бужумбурҙа урынлашҡан һәм мамыҡ, ҡәһүә, сәй, үҫемлек майы, ағас эшкәртеү менән шөғөлләнә. Шулай уҡ эсемлектәр, һабын, аяҡ кейеме, инсектицидтар, төҙөлөш материалдары, мебель һ. б. ҙур булмаған производстволар бар.
Илдә эске ихтыяждар өсөн колумбитотанталит мәғдәне, никель, алтын, каолин, аҡ ҡурғаш һәм вольфрам сығарыла.
Транспорты һәм коммуникацияһы
Илдең 1000 кешеһенә 20 кәрәҙле һәм 4,1 стационар телефон (2005), 4,8 шәхси компьютер (2004), Интернет селтәре менән ҡулланыусы 7,7 кеше (2006) тура килә.
Энергетикаһы
2005 йылда Бурундиҙа 137 миллион кВт/сәғәт(киловатт-час) электр энергияһы етештерелә (99% - гидроэлектростанциялар иҫәбенә), электр энергияһын ҡулланыу сәғәтенә 161,4 миллион кВт/сәғәт (кВт·ч) тәшкил итә. Ил бөтә нефть продукттарын Кениянан һәм Танзаниянан индерә. Энергия ҡулланыуҙың төп өлөшөн (94%) үҙағас һәм торф тәьмин итә.
Валютаһы
1964 йылдың 19 майында әйләнешкә индереллгән бурундий франкы милли валюта (BIF) булып тора, ул саҡта Руанда һәм Бурунди Эмиссия банкы 5, 10, 20, 50, 100, 500 һәм 1000 франк номиналдарындағы банкноталарын илдә әйләнеш өсөн Бурунди Короллегенең Банкы тарафынан яңынан баҫылға.
1966 йылда 20 франктан алып һәм унан юғарыраҡ номиналдағы аҡсаларҙы, «Короллек» һүҙен «Республика»ға алмаштырыу өсөн, Бурунди Республикаһы банкы ҡайтанан баҫтыра. 1968 йылда 10 франк номиналындағы аҡсалар тәңкәләр менән алмаштырыла. 2001 йылда 2000 франк, 2004 йылда — 10 000 франк банкноталары индерелә.
Тышҡы иҡтисад бәйләнештәре
Экспорт (2017): : 163 миллион АҠШ доллары: ҡәһүә — 23 % (38 миллион $), алтын - 23 % (36,9 миллион $), сәй - 16 % (25,7 миллион $), ниобий, тантал, ванадий һәм цирконий мәғдәндәре - 7,2 % (11,8 миллион $).
Импорт (2017): 774 миллион АҠШ доллары: нефть продукттары - 17%.(131 миллион $), төрөлгән медикаменттар - 6,2 % (48,1 миллион $), дөгө - 4% (31,2 миллион $), таҙартылмаған (нерафинированный) шәкәр - 3,8% (29,5 миллион $), автомобилдәр - 3,1 % (24,2 миллион $), шулай уҡ илгә башҡа сәнәғәт продукцияһы һәм аҙыҡ-түлек индерелә.
Сеймал менән төп тәьмин итеүселәр: Ҡытай — 14 % (111 миллион $), Һиндостан - 13 % (103 миллион $), Сәғүд Ғәрәбстаны - 8,1 % (62,4 миллион $), Танзания - 7,3 % (56,2 миллион $) һәм Кения - 6,5 % (50,4 миллион $).
Әҙәбиәте
Халыҡтың наҙанлығы һәм ярлылығы юғары булыу сәбәпле, илдә әҙәбиәт юҡ кимәлдә тиерлек. Әммә илдә халыҡтың ауыҙ-тел ижады үҫешкән, шул иҫәптән легендалар, мәҫәлдәр, шиғырҙар, мәҡәлдәр, йомаҡтар һәм йырҙар, уларҙың ҡайһы берҙәре фольклорсыларҙың иғтибарын йәлеп итеп, француз теленә тәржемә ителгән. Хайуандар тураһында бер нисә эпик поэма бар. Хикәйәләр һәм тарихтар яңылыҡтар тапшырыу ысулы булып тора. Бурундиҙа, тапшырылған факттарҙың дөрөҫлөгө түгел, ә телмәр нығыраҡ баһалана.
Музейҙары һәм китапханалары
Ил идарасыларының күп һанлы һарайҙарының береһе - мвами һаҡланып ҡалған. Гитегала Милли музей (1955 йылда ойошторолған) урынлашҡан, унда халыҡ сәнғәте экспонаттары, тарихи документтар һәм предметтар һаҡлана, унда шулай уҡ китапхана эшләй. Көнсығыш Африкала ҡала көршәк изделиелары менән билдәле. 1977 йылда Бужумбурҙа нигеҙ һалынған Musée Vivant музейында ил тормошоноң бөтә аспекттарын яҡтыртҡан экспонаттар һаҡлана. Бурунди ҡалаһында 60 китапхана иҫәпләнә, уларҙың иң ҙурҙары баш ҡалала һәм уның тирә-яғында урынлашҡан: Халыҡ китапханаһы (27 000 том), Бурунди университеты китапханаһы (192 000 том), Франция мәҙәни үҙәге китапханаһы (33 000 том).
Музыкаһы һәм бейеүҙәре
Бурунди менән Руанданың музыкаһы бик оҡшаш, сөнки ике илдә лә хуту һәм тутси халҡы йәшәй. Ғаиләләр бергә йыйылғанда ҡыҫҡа ҡушымталы һәм көслө барабан тауышы менән оҙатылған имвийно (imvyino) йырҙары йырлана. Яңғыҙ йырсылар йәки ҙур булмаған төркөмдәр индиримбо (indirimbo) йырҙарын башҡара. Ир-егеттәр - ҡысҡырыу менән оҙатылған ритмлы йырҙар — квишонгора (kwishongora), ә ҡатын-ҡыҙҙар — сентименталь билито (bilito) йырҙарын башҡара. Шулай уҡ типик бурунди музыкаһы — бышылдап йырлау бар.
Төп музыка ҡоралдары - инанга (inanga), идоно (idono}), икихусехама (ikihusehama), икембе (ikimbe) һәм башҡалар. Барабандар тормошта музыкаль ҡоралдар ғына түгел, шулай уҡ власть һәм статус символдары булараҡ та роль уйнай. The Royal Drummers of Burundi — илдең быуындан быуынға барабанда уйнау күнекмәләренә эйә булған 20 кешенән торған иң билдәле барабан ансамбле. 1960 йылдарҙан алып ансамбль концерттар менән донъяның башҡа илдәренә сыға башлай; Batimbo (Musiques Et Chants) (1991), Live at Real World (1993) һәм The Master Drummers of Burundi (1994) альбомдары сығарылған.
Барабанда уйнау йыш ҡына бейеүҙәр менән оҙатыла. Бурундияның билдәле бейеүҙәренең береһе - будемера буранера (Budemera). Бейеүселәр будемераны түңәрәктә башҡарған, юлбашсының ҡулында һыйыр ҡойроғо булған. Бейеү барышында йырсылар туйҙы, кеше мөнәсәбәттәрен, ҡатын-ҡыҙҙың матурлығын һ. б. данлай
Мәғарифы
7 йәштән 13 йәшкәсә балалар өсөн белем алыу мотлаҡ һанала. Башланғыс белем биреү 6 йыл дауам итә һәм рунди, француз телдәрендә алып барыла. Урта мәктәптәрҙә уҡыу 7 йыл, урта һөнәри белем биреү йорттарында — 5 йыл дауам итә. 1960 йылда нигеҙ һалынған Бурунди университеты берҙән-бер юғары уҡыу йорто булып тора.
Әҙерлекле уҡытыусы һәм административ персоналдың етешмәүе мәғариф өлкәһендәге киҫкен проблема булып тора. Икенсе проблема — этник билдә буйынса дискриминация, ул урта уҡыу йорттарында һәм университетта тутси вәкилдәренең күп булыуында сағылыш таба.
2003 йылда халыҡтың грамоталылығы (15 йәштән алып һәм унан юғарыраҡ) 51,6 % (ир-егеттәр — 58,5 %, ҡатын-ҡыҙҙар — 45,2 %) тәшкил иткән ).
1 1998 йылға ҡарата мәғлүмәт
Һаулыҡ һаҡлау
Ил квалификациялы медицина персоналында һәм медикаменттарҙа ҙур ҡытлыҡ кисерә, шул арҡала күп һанлы үлем осраҡтары менән менингит һәм ваба ауырыуҙары тарала. Медицина хеҙмәтләндереүенә мөрәжәғәт итеү халыҡтың түләй мөмкинлеге булмауы менән ҡатмарлаша.
Илдә 37 581 кешегә — 1 табип (бөтәһе 200 табип), 1657 кешегә — 1 дауахана койкаһы (бөтәһе 3380 койка) тура килә (2004). На конец 2001 года число людей, живущих с ВИЧ, оценивалось в 390 тысяч человек (8,3 % от взрослого населения). 2005 йылға ВИЧ сире менән йәшәүсе кешеләрҙең һаны 390 мең кешегә баһаланған (өлкән халыҡтың 8,3 проценты). 1990-сы йылдар аҙағында Бурундиҙа күҙәтелгән ВИЧ эпидемияһының кәмеү тенденцияһы 2005 йылға ВИЧ-инфекциялы өлкәндәрҙән 3,3 % билдәһенә еткән, һуңынан яңынан үҫә башлаған.
Киң мәғлүмәт саралары
Илдә рәсми рәүештә һүҙ иркенә сикләүҙәр булмаһа ла, хөкүмәт көн һайын сыҡҡан Le Renouveau du Burundi атамалы берҙән-бер гәзитте, ике төп радиостанцияны һәм телевидениены контролдә тота.
Ваҡытлы матбуғат баҫмалары: Le Renouveau du Burundi (Бурундиҙың яңырыуы), Ubumwe (Берҙәмлек) — хөкүмәт гәзиттәре, Ndongozi (Лидер) — католик сиркәүе тарафынан нигеҙләнгән, Arc-en-ciel (Йәйғор) — француз телендәге шәхси аҙналыҡ гәзит.
Радио ил халҡы өсөн төп мәғлүмәт сығанағы булып тора. Бурундиҙа ғәмәлдә:
Agence Burundaise de Presse (ABP) — Яңылыҡтар агентлығы хәбәр итә. Azania, Net Press — шәхси.
Спорты
Бурунди 1996 йылдан Йәйге олимпия уйындарында ҡатнаша, спортсыларҙы — еңел атлеттарҙы һәм йөҙөүселәрҙе ебәрә. 1996 йылда Атлантта 5000 метрға йүгереүҙә сенсация кимәлендә алтын яулаған Венусте Нийонгабо Бурундиҙың иҫәбенә берҙән-бер алтын миҙал килтерә. Ошо уҡ еңел атлет 1995 йылғы донъя чемпионатында 1500 метр арауыҡта «бронза» яулай.
2016 йылда Рио-де-Жанейрола еңел атлетикала Франсина Нийонсаба (Niyonsaba Francine) 800 метрға йүгереүҙә көмөш миҙал яуланы.
Иҫтәлекле урындары
Илдең иҡтисади яҡтан артта ҡалыуына ҡарамаҫтан, Бурундиҙа туристарҙы йәлеп иткән күп объекттар бар. Уларға парламент бинаһы һәм элекке колониаль хакимиәт менән Бужумбура, король һарайы булған илдең баш ҡалаһы Гитега ҡарай. Тәбиғи туристик объекттар араһында Кагера шарлауыҡтары, Кибаби эҫе сығанаҡтары, Рузизи һәм Рувубу милли парктары, Макамба һәм Бурури тәбиғәт резерваттары, Танганьика күле айырыуса популяр булып ҡала.
Емельянов Алексей Михайлович
Емельянов Алексей Михайлович (15 февраль 1935 йыл, Выдранка ауылы, Ершичский районы, Смоленск өлкәһе — 11 июль 2009 йыл, Мәскәү) — СССР һәм Рәсәй иҡтисадсыһы һәм йәмәғәт эшмәкәре. Иҡтисад фәндәре докторы (1982), профессор (1985), ВАСХНИЛ академигы (1988), Рәсәй Федерацияһының атҡаҙанған фән эшмәкәре (1995).
Биографияһы
Колхозсы ғаиләһендә тыуа, милләте — рус. Урта мәктәпте алтын миҙал менән тамамлай, һуңынан Мәскәү дәүләт университетының иҡтисад факультетын һәм аспирантура тамамлай. 1957 йылдан Мәскәү дәүләт университетында уҡытыусы, доцент, кафедра мөдире урынбаҫары булып эшләй.
1959 йылдан 1991 йылдың авгусына тиклем КПСС ағзаһы.
А. М. Емельянов илдә һәм Рәсәй ауылдарында баҙар реформаларын булдырыуҙы, Рәсәйҙә фермер хужалыҡтарын ойоштороу кәрәклеген нигеҙләй. Фәнни экономист-аграрсылар мәктәбе булдыра.
300-гә яҡын фәнни хеҙмәт нәшер итә, шул иҫәптән 16 уҡыу әсбабы бар. 45-тән ашыу фән кандидаты һәм 5 фән докторы әҙерләй.
Агросәнәғәт комплексы иҡтисады, Рәсәй аҙыҡ-түлек хәүефһеҙлеге, аграр иҡтисад, финанс һауыҡтырыу, ауыл хужалығы предприятиеларын финанс яҡтан сәләмәтләндереү буйынса лекциялар уҡый.
Өйләнгән була (ҡатыны — инженер), улы — Мәскәү технология университетында сәйәси экономия уҡытыусыһы.
2009 йылдың 11 июлендә Мәскәүҙә ауыр һәм оҙайлы ауырыуҙан һуң вафат була, Троекуров зыяратында ерләнә.
Брест ҡәлғәһе
Бре́ст ҡәлғәһе (Брэсцкая крэпасць, Брест-Литовск ҡәлғәһе) — Белоруссиялағы Брест ҡалаһының ситендә, Көнбайыш Бугҡа Мухавец йылғаһы ҡойған ерҙә, шулай уҡ Польшаның Тересполь гминынан алыҫ түгел (VI Тересполь форттары, Л Лебедев литерҙары VII Лобачёв, литеры И Жуки литерҙары, К Кобыляны литерҙары, О Корощин литерҙары). Герой-ҡалалар|Герой-ҡәлғә.
Төҙөү һәм ҡороу
1833 йылда иҫке ҡала үҙәге урынында ҡәлғә һәм Брест замогын хәрби топограф һәм инженер Карл Иванович Опперман проекты буйынса төҙөй башлағандар. Башта ваҡытлыса ер нығытмалар ҡоролған, 1836 йылдың 1 июнендә ҡәлғәнең тәүге нигеҙ ташы һалынған. Төп төҙөлөш эштәре 1842 йылдың 26 апреленә тамамланған. Ҡәлғә дөйөм майҙаны 4 км² һәм төп ҡәлғә һыҙаты оҙонлоғо 6,4 километрға һуҙылған цитаделдән һәм уны һаҡлаған өс нығытманан торған.
Цитадель, йәки Үҙәк нығытма, әйләнәһе 1,8 км тәшкил иткән ҡыҙыл кирбестән һалынған ике ҡатлы казарма. Ике метр ҡалынлығындағы диуарҙарҙан торған цитаделдә 12 мең кеше һыйҙырышлы 500 каземат булған. Үҙәк нығытма Буг һәм Мухавец йылғалары тармаҡтар ҡушылған ерҙә барлыҡҡа килгән утрауҙа урынлашҡан. Был утрауҙар менән Мухавец йылғаһы һәм урҙар ярҙамында барлыҡҡа килгән яһалма утрауҙар күтәрмәле күперҙәр менән тоташҡан. Ул утрауҙарҙа 4 куртины һәм сығарып ҡуйылған 3 равелины һәм капонирҙары менән бергә, Кобринское (элекке иң ҙуры, Төньяҡ тип йөрөтөлгәне); Тереспольское, йәки 4 сығарып ҡуйылған люнеты менән Көнбайыш; Волынское, йәки 2 куртины һәм 2 сығарып ҡуйылған равелиндары менән Көньяҡ нығытмалары урынлашҡан. Элекке «казематландырылған редутта» хәҙер Рождество-Богородица монастыры тора. Ҡәлғә, казематтар урынлашҡан 10 метрлы ер өйөмө (вал) менән уратылған. Ҡәлғәнең һигеҙ ҡапҡаһының бары бишеһе һаҡланып ҡалған — Холмский ҡапҡаһы (цитаделдең көньяғында), Тереспольский ҡапҡаһы (цитаделдең көньяҡ-көнбайышында), Төньяҡ йәки Александровский (Кобрин нығытмаһының төньяғында), Төньяҡ-көнбайыш (Кобрин нығытмаһының төньяҡ-көнбайышында) һәм Көньяҡ (Волынь нығытмаһының көньяғында, Госпиталь утрауы). Бригидский ҡапҡаһы беҙҙең көндәргә саҡлы һаҡланмаған (цитаделдең көнбайышында), Брестский ҡапҡаһы (цитаделдең төньяғында) һәм Көнсығыш ҡапҡаһы (Кобрин нығытмаһының көнсығыш өлөшө). 1864-1888 йылдарҙа Эдуард Иванович Тотлебен проекты буйынса ҡәлғә модернизациялана (заманлаштырыла). Ул әйләнәһе 32 километрға еткән форттар ҡулсаһы менән уратылған, Кобринский нығытмаһы территорияһында Көнбайыш һәм Көнсығыш форттары төҙөлгән. 1876 йылда ҡәлғә территорияһындана архитектор Давид Иванович Гримм проекты буйынса Свято-Николаев православие храмы төҙөлгән.
Ҡәлғә 20 быуат башында
1913 йылда нығытмаларҙың икенсе ҡулсаһы төҙөлә башлаған (уны проектлағанда, айырым алғанда, Дмитрий Михайлович Карбышев ҡатнашҡан), уның әйләнәһе 45 км булырға тейеш булған, ләкин ул һуғыш башланғансы төҙөлөп өлгөрмәгән.
Беренсе Бөтә донъя һуғышы тоҡанғас, ҡәлғә бик етди оборонаға әҙерләнгән, ләкин 1915 йылдың 13 авгусына ҡаршы төндә дөйөм сигенеү барышында ҡәлғәне рус ғәскәрҙәре ҡәлғәне ҡалдырған һәм өлөшләтә шартлатҡан.
1918 йылдың 3 мартында Цитаделдә, Аҡ һарайҙа (Базилиане униат монастырының элекке сиркәүе, һуңынан офицер йыйылышы), Брест килешеүенә ҡул ҡуйылған. Ҡәлғә 1918 йыл һуңына саҡлы немецтар ҡулында, һуңынан поляктар контролендә булған.
1920 йылда совет-поляк һуғышы дәүерендә эшсе-крәҫтиәндәр Ҡыҙыл армияһы тарафынан баҫылып алынған, ләкин тиҙҙән яңынан ҡулдан ысҡындырылған, һәм 1921 йылдағы Рига килешеүе буйынса ҡәлғә II Речь Посполитаяға күскән. Һуғыштарҙан тынып торған периодта ҡәлғә казарма, хәрби келәт һәм сәйәси төрмә (1930-сы йылдарҙа был ҡәлғәгә оппозицион сәйәси эшмәкәрҙәр тотҡонлоҡта тотолған) булараҡ файҙаланылған.
1939 йылда Брест ҡәлғәһен обороналау
Икенсе Бөтә донъя һуғышы башланғандың иртәгәһенә, 1939 йылдың 2 сентябрендә, немецтар Брест ҡәлғәһен тәүләп бомбаға тотҡан: немец самолёттары, 10 бомба ташлаған һәм Аҡ һарайға зыян килтергән. Ҡәлғә казармаларында 35-се һәм 82-се пехота полктарының марш батальондары һ.б. осраҡлы частар, үҙҙәренең частарға оҙатылыуын көткән мобилизацияланған резервистар урынлашҡан булған.
Ҡала һәм ҡәлғә гарнизоны генерал Францишек Клеебергтың «Полесье» оператив төркөмөнә буйһонған; 11 сентябрҙә гарнизон начальнигы итеп үҙе командалыҡ иткән подразделениеларҙан бер нисә батарея, ике бронепоезд һәм Беренсе Бөтә донъя һуғышынан ҡалған бер нисә «Рено FT-17» танктары ярҙам иткән, 2000-2500  кешенән торған һуғышҡа һәләтле 4 батальонға (өс пехота һәм инженер) тупланған төркөмгә командалыҡ итергә  отставкалағы генерал Константин Плисовский тәғәйенләнгән. Ҡәлғәне һаҡлаусылар, танкҡа ҡаршы торорлоҡ ҡоралдары булмағанлыҡтан, танктарға буш ҡул ҡаршы торған.
13 сентябргә ҡәлғәнән хәрбиҙәрҙең ғаиләләрен эвакуациялағандар, күпер һәм үткәүелдәргә мина һалынған, төп ҡапҡалар танктар менән ҡапланған, тупраҡ өйөп эшләнгән вал-тауҙарҙа пехота өсөн окоптар ҡаҙылған.
Бугтағы Брестҡа Көнсығыш Пруссиянан хәрәкәт иткән генерал Гейнц Гудериандың 19-сы бронетанк корпусы, көньяҡтан хәрәкәт иткән икенсе немец танк дивизияһына көстәрен ҡушырға ынтылған. Гудериан, ҡәлғә һаҡсыларына, көньяҡҡа сигенеү һәм «Нарев» поляк оператив төркөмө менән ҡушылыу мөмкинлеген бирмәйенсә, Брест ҡалаһын яуларға ниәт иткән. Ҡәлғә һаҡсылары менән сағыштырғанда, немец частары пехотаһы 2 тапҡырға, танктарҙа — 4 тапҡырға, артиллерияһы — 6 тапҡырға артыҡ булған. 1939 йылдың 14 сентябрендә 10-сы танк дивизияһы (разведка батальоны һәм 8-се танк полкы подразделениелары) ҡала һәм ҡәлғәне шундуҡ (с ходу) алырға маташҡан, ләкин FT -17 12 танкылары (ҡайһы бере сафтан сыҡһа ла)  ярҙамында. Шул уҡ көндә немец артиллерияһы һәм авиацияһы ҡәлғәне бомбаға тотҡан. Икенсе иртәгә, аяуһыҙ урам һуғыштарынан һуң, немецтар ҡаланың күп өлөшөн биләгән. Һаҡлаусы яугирҙар ҡәлғәгә сигенгән. 16 сентябрь иртәһендә немецтар (10-сы танк һәм 20-се моторлаштырылған дивизия) ҡәлғәне штурмлаған, әммә уңышҡа өлгәшмәгән. Кискә табан немецтар таусыҡтың ялын яулаған, әммә артабан алға ынтыла алмаған. Ҡәлғә ҡапҡаһы янында торған ике FT-17 немец танкыларына ҙур юғалтыуҙар килтергән. 14 сентябрҙән башлап, 7 немец атакаһы кире ҡағылған, һәм бының менән бергә ҡәлғә һаҡсыларының 40 % һәләк булған. Штурм барышында Гудериандың адъютанты үлемесле яраланған. Яраланған Плисовский 17 сентябрҙән ҡәлғәне ташлап китергә һәм, Буг йылғаһы аша сығып, көньяҡҡа хәрәкәт итергә бойороҡ биргән. Зарарланмаған күпер аша сығып, ғәскәрҙәр Тереспольский нығытмаһына, артабан Тересполгә йүнәлгән.
Брест ҡәлғәһен 1941 йылда обороналау
1941 йылдың 22 июненә ҡәлғәлә 8 уҡсылар батальоны, 1 разведка, 1 артиллерия полкы һәм 2 артиллерия дивизионы (танктарға ҡаршы тороусы орудие (ПТО) һәм (ПВО), 6-сы Орёл уҡсылар дивизияһының һәм СССР-ҙың 4-се армияһына ҡараған 28-се уҡсылар корпусы 42-се уҡсылар дивизияһының 1-се формированиеһы корпус частарының уҡсылар полктары һәм подразделениеларҙың махсус подразделениелары, приписной составының сборы (йыйыны), 17-се Ҡыҙыл Байраҡ орденлы Брест погранотряды, 33-сө айырым инженер полкы, СССР Эске эштәр халыҡ комиссариатының (НКВД) конвой ғәскәрҙәре 132-се батальоны, частар штабтары (дивизиялар һәм 28-се уҡсылар корпусы штабтары Бреста урынлашҡан булған), барлығы 9 мең кеше, ғаилә ағзаларынан башҡа (хәрбиҙәрҙең 300 ғаиләһе) дислокацияланған булған.
Немецтар яғынан ҡәлғәне штурмлау, күрше соединениелар (4-се немец армияһының 12-се армия корпусы 31-се һәм 34-се пехота дивизиялары) менән бергә 45-се пехота дивизияһына (17 меңгә яҡын кеше) ҡушылған булған. Өсөнсө рейхтың Барбаррос планына ярашлы  ҡәлғәне һуғыштың тәүге көнөндә үк сәғәт 12-гә яулап алыу планлаштырылған булған.
22 июндең таңында, 4:15 сәғәттә Гарнизонға иҫкәртеүһеҙ, ҡәлғә һаҡсыларына аңмайҙан, артиллерия уты асылған. Бының һөҙөмтәһендә келәттәр, һыу үткәргес юҡ ителгән, элемтә туҡтатылған, гарнизонға бик ҙур юғалтыуҙар килтергән. 4:45 сәғәттә ҡаты һөжүм (штурм) башланған. Атака көтөлмәгән булғанлыҡтан, гарнизон берҙәм координацияланған ҡаршы тора алмаған һәм ҡаршы тороу бер нисә айырым нөктәлә алып барылған. Немецтарға ҡаты ҡаршы тороу Волынь һәм бигерәк тә Кобрин нығытмаларында барған, эш хатта штык менән һөжүм итеүгә тиклем барып еткән.
22 июнь, сәғәт 7:00 42-се һәм 6-сы уҡсылар дивизиялары Брест ҡәлғәһен һәм Брест ҡалаһын ҡалдырған, әммә был дивизиялар һалдаттарының күпселеге  ҡәлғәнән сыға алмаған. Тап ошо батырҙар көрәште дауам иткән дә инде. Тарихсы Р. Алиев баһалағанса, ҡәлғәнән 6 меңгә яҡын кеше сыға алған, ә 9 меңгә яҡыны унда тороп ҡалған
24 июндең кисенә немецтар Волынь һәм Тереспольский нығытмаларын алған, ә һуңғы гарнизондан ҡалған һалдаттар, ҡаршы тора алыуҙарында икеләнгәнлектән, төндә Цитаделгә күскәндәр. Шулай итеп, оборона Кобрин нығытмаһында һәм Цитаделдә тупланған. Был ваҡытта бөтә Кобрин нығытмаһы һаҡсылары (Пётр Михайлович Гаврилов командалығындағы 400 кеше) Көнсығыш фортында тупланған булған. Ҡәлғә һаҡсыларына көнөнә ут һиптергестәр (огнемёт) ҡулланып һөжүм иткән 7—8 атаканы кире ҡағырға тура килгән. 26 июндә Цитадель оборонаһының Өс арҡалы ҡапҡалар янындағы һуңғы участкаһы, 29 июндә — Көнсығыш  форты яулап алынған. Ҡәлғәне ойошҡан рәүештә һаҡлау шунда туҡталған — айырым хәрәкәт иткән төркөмдәр һәм берәмек ҡаршы торған яугирҙар ғына тороп ҡалған. Дөйөм алғанда, 6-7 мең кеше немецтарға әсирлеккә эләккән.
Ҡәлғә диуарҙарында һаҡланған яҙыуҙарҙың береһендә: «Я умираю, но не сдаюсь! Прощай, Родина|Мин үләм, ләкин бирелмәйем. Һау бул, Тыуған илем. 20/VII-41» тигән һүҙҙәр бар. 1941 йылдың 23 июлендә, йәғни һуғыштың утыҙ икенсе көнөндә Көнсығыш фортын обороналаусыларҙың командиры майор Гаврилов, рәсми мәғлүмәт буйынса, Брест ҡәлғәһенең һуңғы һаҡсыһы, ҡулға алынған. Көстәр нисбәте: 22 июнь төнөнә фортта 9 меңгә яҡын кеше һәм 300 офицер ғаиләһе булған. Йылғаның ҡаршы яғында дошмандың 45-се пехота дивизияһы урынлашҡан булған (17 меңгә яҡын кеше). Вермахттың юғалтыуҙары - 1121 кеше үлтерелгән һәм яраланған (453/668), был дивизияның штаттағы иҫәбенән 7 % тәшкил иткән (һуғыштың тәүге аҙнаһында бөтөн совет-герман фронтында гитлер армияһының дөйөм юғалтыуҙарының 5 проценты). Ҡыҙыл армияның юғалтыуҙары: 5000-дән 6000-гә яҡын һалдат әсирлеккә эләккән, 2000-гә яҡыны һәләк булған.
Ҡәлғәне һаҡлаусыларҙы хәтерләү
1942 йылдың февралендә Орёл ҡалаһы эргәһендәге Кривцово районында немецтарҙың болхов группировкаһын ҡыйратыу барышында, тәүге тапҡыр Брест ҡәлғәһе оборонаһы тураһында ҡыйратылған 45-се пехота дивизияһы ҡағыҙҙары араһында табылған Брест-Литовскиҙы алыуҙы хәбәр иткән немец штаб донесениеһынан билдәле булған (СССР Оборона министрлығы Архивтарында һаҡланған, оп.7514, д.1, л.227-228).
«Брест-Литовскиҙы алыу тураһында хәрби донесение» мәғлүмәттәренә таянып, «Ҡыҙыл йондоҙ» гәзитенең 1942 йылғы 21 июнь һанында полковник М.Толченовтың «Брестта бер йыл элек» тигән мәҡәләһе баҫылған. 1948 йылда «Огонёк» журналында яҙыусы Михаил Златогоровтың «Брест ҡәлғәһе» тигән мәҡәләһе баҫылған; 1951 йылда  рәссам Пётр  Александрович Кривоногов «Брест ҡәлғәһен һаҡлаусылар» картинаһын яҙған. Ҡәлғә геройҙары иҫтәлеген тергеҙеүҙә яҙыусы һәм тарихсы Сергей Сергеевич Смирновтың, шулай уҡ уның инициативаһын хуплаған Константин Михайлович Симоновтың хеҙмәте ҙур. 1955 йылда Сергей Смирновтың «Буг ярындағы ҡәлғә» героик драмаһы, 1956 йылда Сергей Смирновтың «Брест ҡәлғәһе» документаль повесы баҫылып сыҡҡан, ә донъя экрандарына Константин Симонов сценарийы буйынса яҙылған «Үлемһеҙ гарнизон» нәфис фильм сыҡҡан (Венецияла уҙған Халыҡ-ара кинофестивалдең почётлы дипломына лайыҡ булған).
Шул ваҡыттан Брест ҡәлғәһе совет халҡының ҡаҡшамаҫ сыҙамлылыҡ символы һәм СССР рәсми патриотик пропагандаһының мөһим символы итеп ҡабул ителгән.
1972 йылдың 9 майында Брест ҡәлғәһе Мәңгелек уты янындағы 1-се Посҡа йәш армеецтар (юнармеец) тәүләп баҫҡан. 1984 йылдың 24 сентябрендә «Үлемһеҙ Брест малайҙары» тип аталған 1-се Пост музейы асылған. 1992 йылдың 23 февралендә мемориал территорияһында «Авиаторҙарҙың хәрби даны» музейы асылған.
Брест ҡәлғәһендә төрмә
1863 йылғы поляк ихтилалы осоронда, 1751 йылда Брест ҡәлғәһенең Кобрин нығытмаһында, быға тиклем казармалар һәм дисциплинар батальон итеп файҙаланылған, таштан төҙөлгән элекке Бригиттки ордены монастырының бинаһы, баш күтәреүселәр өсөн хәрби-ялан, ә һуңынан тотҡондарҙы күсереү (пересыльный) төрмәһенә әйләндерелгән.
1939 йылда, Брест СССР составына ингәндән һуң, совет дәүләт хәүефһеҙлеге органдары ҡәлғә төрмәнһен сәйәси тотҡондар өсөн файҙаланған. 1941 йылдың 10 июненә төрмәлә 680 тотҡон һәм уларҙың күбеһе элекке поляк офицерҙары һәм белорус милләтселәре булған.
1941 йылдың 22 июнендә төрмә бинаһы вермахтың Һельмут фон Паннвиц командалыҡ иткән 45-се пехота дивизияһының разведка батальоны тарфынан баҫып алынған. Һуғыш барышында тотҡондарҙың бер өлөшө һәләк булған, ә ҡалғаны азат ителгән.
1955 йылда төрмә емереклектәре шартлатылған.
Брест ҡәлғәһе мәҙәниәттә
2015 йылда ҡаҙағстан «Motor-Roller» рок-төркөмө «Рейхстагтың тап үҙенә» альбомына ингән «Брест ҡәлғәләре» («Брестские крепости») йырын сығарған.
Вольно-Сухарев
Вольно-Сухарев (Вольно-Сухарево) — Башҡортостандың Өфө районындағы ауыл. 2010 йылдың 14 октябренә ҡарата халыҡ һаны 177 кеше. Почта индексы — 450513, ОКАТО коды — 80252850002.
Халыҡ һаны
Бөтә Рәсәй һәм Бөтә Союз халыҡ иҫәбе алыу мәғлүмәттәре буйынса халыҡ һаны (кеше)
Әлмәт дәүләт нефть институты
Әлмәт дәүләт нефть институты — Татарстан Республикаһының Әлмәт ҡалаһында нефть сәнәғәте өсөн кадрҙар әҙерләүсе юғары уҡыу йорто
Тарихы
1956 йылда Әлмәттә И. М. Губкин исемендәге Мәскәү нефть һәм газ институтының ситтән тороп уҡыу бүлеге асыла. Артабан ул институттың филиалы булараҡ эшләй башлай. 1992 йылдың июлендә уҡыу йорто нигеҙендә үҙаллы институт булдырыла. Татарстан Республикаһы Министрҙар Кабинетының «Татарстандың И. М. Губкин исемендәге Дәүләт нефть һәм газ академияһының киске факультетын Татарстан Республикаһы дәүләт идаралығы органдары юрисдикцияһына күсереү тураһында» 1992 йылдың 28 июлендәге 415-се номерлы ҡарарына ярашлы Әлмәт нефть институты тип атала башлай, 2003 йылдан башлап уҡыу йорто Әлмәт дәүләт нефть институты булараҡ эшләй.
Әлеге ваҡытта институтта 6000-дән артыҡ студент, уҡыусы һәм аспирант белем ала. Уҡыу йортоноң уҡытыусы-профессорҙар составы 350 юғары квалификациялы фәнни хеҙмәткәрҙән ғибәрәт. Уларҙың күбеһе ғилми дәрәжәгә эйә фән кандидаттары һәм фән докторҙары.
Әлмәт дәүләт нефть институты ғалимдары һәм студенттары Рәсәй Федерацияһында ғына түгел, сит илдә үткәрелә торған конкурстарҙа һәм конференцияларҙа актив ҡатнашалар.
Факультет эшмәкәрлек осоронда 33 сығарылыш яһаған һәм 5 һөнәр буйынса нефть-газ сәнәғәте өсөн 3000-гә яҡын инженер-нефтсе әҙерләгән.
ӘНДИ-ҙә 2 100-ҙән артыҡ студент һәм аспирант белем ала.
Белем алыусыларҙың 5 % -тан ашыуы — БДБ-ның 8 иле студенттары.
1956 йылдан 2019 йылға тиклем институттан 19 меңдән артыҡ белгес уҡытып сығарылған.
Сығарылған белгестәрҙең 15-20 % — ы Рәсәй Федерацияһының 25 субъектында (Татарстан республикаһынан тыш) нефть-газ тармағы предприятиеларына эшкә урынлаша: был юғары уҡыу йортон тамамлаусылар башлыса Башҡортостан Республикаһы, Пермь крайы, Ханты-Манси автономиялы өлкәһе, Коми Республикаһы, Мәскәү һәм Мәскәү өлкәһе һәм башҡа предприятиеларҙа хеҙмәт итә.
Юғары уҡыу йорто студенттар, уҡытыусылар һәм институт хеҙмәткәрҙәре араһында сәләмәт йәшәү рәүешен пропагандалау өсөн маҡсатлы эш алып бара. Институтта «Һаулыҡ марафоны» тигән программа эшләй. «Буревестник» спорт клубында 11 спорт секцияһы булдырылған.
Билдәле тамамлаусылары
Институтты тамамлаусылар араһында иҡтисад фәндәре докторы, профессор В. И. Городний, РФ атҡаҙанған нефть һәм газ сәнғәте эшмәкәре профессор Йәләтов, Татарстан Республикаһының атҡаҙанған нефтсеһе, техник фәндәр кандидаты М. З. Тажиев, 1999—2013 йылдарҙа «Татнефть» ААЙ-ының генераль директоры, иҡтисад фәндәре докторы Ш. Ф.Тәһәүетдинов, «Татнефть» ААЙ-ының генераль директор урынбаҫары-баш геологы, геология-минералогия фәндәре докторы Р. С. Хисамов.
Ректорҙары
Тәүге ректоры В. Н. Матвеев (1992—1999) була. Уны А. А. Емекеев (1999—2016) алыштыра. 2016 йылдан институттың етәксеһе булып Р. З. Нурғәлиев эшләй
Лисовский Николай Кузьмич
Лисовский Николай Кузьмич (3 декабрь 1914 йыл — 25 май 1987 йыл), ғалим-тарихсы, юғары мәктәп эшмәкәре. 1949—1953 йылдарҙа Силәбе уҡытыусылар институтының директор урынбаҫары, 1964 йылдан — Силәбе дәүләт педагогия институтының тарих кафедраһы мөдире. Тарих фәндәре докторы (1966), профессор (1967). РСФСР-ҙың атҡаҙанған фән эшмәкәре (1974). Октябрь Революцияһы (1977), Хеҙмәт Ҡыҙыл Байраҡ (1971) һәм «Почёт Билдәһе» (1966) ордендары кавалеры.
Биографияһы
Николай Кузьмич Лисовский 1914 йылдың 3 декабрендә (иҫке стиль буйынса 20 ноябрендә) Ырымбур губернаһының Үрге Әүжән-Петровск ауылында тыуған.
Үрге Урал ҡалаһындағы ауыл хужалығы техникумын тамамлағандан һуң ул ваҡыттағы Урал өлкәһе Төмән округының Червишев машина-трактор станцияһында агроном булып эшләй.
1937 йылдың сентябренән Николай Лисовский хеҙмәт эшмәкәрлеген мәғариф өлкәһендә дауам итә: Түбәнге Увель ауылындағы мәктәптә тарихтан уҡыта, бер ни тиклем ваҡыттан мәктәп директоры вазифаһына үрләтелә. Артабан уны Троицк педагогия училищеһы директоры итеп тәғәйенләйҙәр.
1941 йылдан ВКП (б) ағзаһы Николай Лисовский 1943—1949 йылдарҙа партияның Силәбе өлкә комитеты аппаратында яуалы вазифала була.
Артабан ул тағы ла уҡытыу-тәрбиә эшендә: 1949—1953 йылдарҙа уҡытыусылар институтының директор урынбаҫары, 1953—1954 йылдарҙа был юғары уҡыу йортоноң уҡыу һәм фәнни эштәр буйынса проректоры була. 1954 йылдан — КПСС тарихы кафедраһы доценты.
1964 йылдың апреленән Николай Кузьмич Силәбе дәүләт педагогия институтының кафедра мөдире.
Тарихсы ғалим 1953 йылда «Көньяҡ Урал большевиктарының Совет власын нығытыу өсөн көрәше» («Борьба большевиков Южного Урала за упрочение Советской власти») тигән темаға кандидатлыҡ, 1966 йылда — «Урал большевиктары Октябрь социалистик революцияһының еңеүе өсөн көрәштә» («Большевики Урала в борьбе за победу Октябрьской социалистической революции») тигән темаға докторлыҡ диссертацияһы яҡлай.
Тырыш хеҙмәткәр юғары уҡыу йортонда үҙенең фәнни мәктәбен булдыра, уҙған быуаттың 1960-сы йылдарында унда аспирантура ойоштора. Силәбе ҡалаһы юғары уҡыу йрттары ректорҙары советы ҡарамағындағы ғилми-методик комиссия менән етәкселек итә, СССР тарихы институтының «Октябрь революцияһы һәм Граждандар һуғышы» («Октябрьская революция и Гражданская война») проблемаһы буйынса Урал секцияһын етәкләй.
Емешле фәнни һәм педагогик эшмәкәрлеге өсөн Николай Лисовский Октябрь Революцияһы (1977), Хеҙмәт Ҡыҙыл Байраҡ (1971) һәм «Почёт Билдәһе» (1966) ордендары, миҙалдар менән бүләкләнә, 1973 йылда уға РСФСР Юғары һәм махсус урта белем биреү министрлығының «Эштәге юғары уңыштары өсөн» («За отличные успехи в работе») билдәһе тапшырыла.
1970 йылда ғалимдың исеме Силәбе ҡалаһының Хеҙмәт батырлығы китабына индерелә.
Николай Кузьмич Лисовский 1987 йылдың 25 майында Силәбелә вафат була.
Мадагаскар
Мадагаска́р Республикаһы (Repoblikan'i Madagasikara, République de Madagascar) — Көнсығыш Африкалағы утрау дәүләт. Һинд океанының көнбайыш өлөшөндә Мадагаскар утрауында Африка яры буйындағы бер нисә бәләкәй утрауҙа урынлашҡан.
Майҙаны — 587 мең км², халҡы — 20,7 млн кеше (2009 г.). Баш ҡалаһы — Антананариву. Донъяла бер утрауҙы биләгән иң ҙур дәүләт һанала.
Австронезия халыҡтары каноэла утрауға Калимантан, Ҙур Зонд утрауҙарынан йәки Филиппиндан килгән, тип фараз ителә. Б. э. т. яҡынса 1000 йылда уларға Мозамбик боғаҙы аша килгән бантуҙар ҡушыла. Һуңыраҡ Мадагаскарҙа күскенселәрҙең башҡа төркөмдәре лә төпләнә. Уларҙың һәр береһе утрауҙың мәҙәни тормошона үҙ өлөшөн индерә. Халыҡтың этник составы ун һигеҙ һәм унан да күберәк кесе төркөмдәргә бүленә, шуларҙың иң ҙуры — мерина халҡы. Улар Бейек яҫы таулыҡта йәшәй.
Этимологияһы
Малагаси телендә Мадагаскар утрауы Madagasikara ([madaɡasˈkʲarə̥]) тип атала, ә унда йәшәүселәр — «малагасиҙар» (иҫкесә франкофонлаштырылған версия — «мальгаштар», малаг. foko malagasy ). Шул уҡ ваҡытта «Мадагаскар» топонимы урындағы сығышлы түгел, ә Урта быуаттарҙа Европала барлыҡҡа килгән. Мәҫәлән, билдәле венеция сәйәхәтсеһе Марко Поло үҙенең яҙмаларында утрауға бер нисек тә ҡағылышы булмаһа ла телгә ала. ә Сомалиҙың Могадишу порты (Поло утрауҙы шуның менән бутаған) атамаһын үҙгәртелгән транслитерацияһы. Күрәһең, ҡайһы бер общиналарҙың үҙҙәре йәшәгән территорияһының үҙ исеме булһа ла, утрауҙы билдәләү өсөн урындағы халыҡ малагаси телендә бер исем дә ҡулланмаған.
Тарихы
Төп мәҡәлә: Мадагаскар тарихы
География
Мадагаскар утрауы Көньяҡ Африканың көнбайыш яры буйында урынлашҡан һәм Африканан Мозамбик ҡултығы айырып тора, Һинд океаны һыуҙары менән йыуыла. Утрауҙың төньяғындағы Царатан тау масивындағы Марумукутру һүнгән вулканы (2876 м) — утрауҙың иң бейек нөктәһе.
Утрауҙың дөйөм майҙаны — 587 040 км². Оҙонлоғо 1600 км, киңлеге 600 км. Утрауҙың үҙәк өлөшөн Анзафи бейек яҫы таулығы биләй, ул көнбайышҡа табан түбәнәйә. Көнсығыш ярҙары текә. Утрауҙа бер нисә урында айырым ландшафт тибы — бик күп киҫкен мөйөштәр барлыҡҡа килтереүсе вертикаль һырҙар менән биҙәлгән эзбизташлы ҡая ҡатламдары осрай; был тәбиғәт объекттарын Цинги-де-Бемарах, Цинги-де-Намурук ҡурсаулыҡтары һаҡлай.
Региондар
Утрауҙы шартлы рәүештә биш районға бүлергә мөмкин: көнсығыш яры, Царатан тау һырты, үҙәк ҡалҡыулыҡ, көнбайыш яр буйы һәм көньяҡ-көнбайыш.
Көнбайыш яр буйы һәм Көньяҡ-Көнбайыш
Көнбайыш ярҙар тупраҡ эрозияһына нығыраҡ бирешә, шул арҡала ул, айырыуса утрауҙың төньяҡ өлөшөндә, бәләкәй генә гавандар һәм ҡултыҡтар күп. XVIII—XVIII быуаттар башында нәҡ ошонда пираттар төпләнә. Көнбайыш яр буйында ике эре нефть ятҡылығы — Цимируру һәм Белуланга табыла. Көньяҡ-көнбайыш төбәк Ивакуани һәм Исала Харабифурме массивтары менән сиктәш һәм ике өлөштән, Махафали яҫы таулығынан һәм уның эргәһендәге сүллектән тора.
Провинциялары
Мадагаскарҙың провинциялары исемлеге:
Административ яҡтан ил 6 автономиялы провинцияға һәм 22 өлкәгә бүленә. Провинцияларға бүленеү 1946 йылда француз инициативаһы буйынса була; башта биш кенә провинция була, тик һуңыраҡ, 50-се йылдарҙа Анциранана автономиялы була. 1992 йылға тиклем провинцияларҙың статусы бик аныҡ булмай, сөнки конституцияла улар тураһында телгә алынмай. 1992 йылда ҡабул ителгән яңы конституцияла республика өс кимәлле үҙ аллы территориаль берәмектәргә: өлкәләргә (малаг. faritra), департаменттарға (малаг. departemanta) һәм коммуналарға (малаг. kaominina) бүленергә тейеш тип билдәләнә. Шулай итеп, провинциялар ҡабаттан конституциянан тыш була, әммә ғәмәлдә йәшәүен дауам итә. Дидье Рациракты президент итеп ҡайтанан һайлағандан һуң, 1997 йылда уға провинцияны «автономиялы провинция» административ берәмеге рәүешендә Конституцияға индерергә тәҡдим ителә. 2000 йылда төҙәтмә ҡабул ителә. 2001 йылда президент итеп һайланған Марк Равалуманана провинция губернаторҙарын үҙҙәре тәғәйенләгән кешеләргә алмаштыра. 2007 йылда провинцияларҙы бөтөрөү өсөн уңышлы референдум уҙғарыла, шулай итеп, яҡын арала административ реформанан һуң төбәктәр дәүләт эсендә иң юғары территориаль берәмеккә әйләнәсәк. Шуға ҡарамаҫтан, 2010 йылда ҡабул ителгән яңы Конституцияла 6 автономиялы провинция йәнә барлыҡҡа килә.
Регионы
Мадагаскарҙың региондары исемлеге:
Халҡы
Төп мәҡәлә: Мадагаскар халҡы}}
Демография
Халыҡ һаны 21,3 млн кеше тәшкил итә (2010 йылдың июленә).
Тыуым — бер ҡатын-ҡыҙға 5,1 бала (донъяла 20-се урын).
Ғүмер оҙонлоғо — 63 йыл (2011) ; 61 йәш — ирҙәр, 65 йәш — ҡатын-ҡыҙҙар.
Ҡала халҡы — 29 %.
Этник составы
Малагасиҙар — Мадагаскарҙың төп халҡын формалаштырған этник төркөм. Австронезия телдәре ғаиләһенең һинд-меланзия төркөмөнә ҡараған малагаси (мальгаш) телендә һөйләшәләр. Дөйөм һаны — яҡынса 20 миллион кеше. Был һүҙ «Мадагаскар» һүҙенән яһалған сифат.
Малагасиҙар ике төркөмгә бүленә — тауҙарҙа һәм яр буйында йәшәүселәр. Тау халыҡтары — имерина (мерина), сиханака һәм бецилеу, ә яр буйында йәшәүселәр иҫәбенә ҡалғандары инә — мәҫәлән, бецимисарака, сакалава и махафали. Ике төркөмсәгә бүленеү утрауға кеше күсенеү тарихы менән бәйле булыуы ихтимал. Беҙҙең эраның икенсе-бишенсе быуаттарында Мадагаскарға Австронезиянан килеүселәр төпләнә, улар башлыса Бейек яҫы таулыҡта урынлаша. Күпмелер ваҡыттан һуң Мозамбик боғаҙы аша көнсығыш Африканан утрауға банту ҡәбиләләре вәкилдәренән торған күскенселәрҙең икенсе тулҡыны килә. Африка күскенселәре сағыштырмаса буш яр буйы зонаһын биләй. Бантуҙар утрауға ҡолдар менән һатыу итеү һөҙөмтәһендә килә. Мадагаскарға күсеп ултырыуҙың башҡа версиялары ла бар, шул иҫәптән утрауҙа тәүгеләрҙән булып негроид расаһы кешеләре йәшәгән, ә австронезиялылар һуңыраҡ килгән, тип фаразлайҙар.
Шулай итеп, тауҙарҙа йәшәүселәр шартлы рәүештә Малайзиянан һәм Индонезиянан килгән иммигранттарҙың вариҫтары тип атарға мөмкин, әммә шуны иҫтә тоторға кәрәк: ҡәбиләһенә бәйле тышҡы һыҙаттарҙың айырмаһы һиҙелерлек булыуға ҡарамаҫтан, утрау халҡы әүҙем ҡатнашкан. Күптән түгел генә утрау халҡының митохондриаль ДНК-һын тикшереүҙәр ҡайһы бер ғалимдарҙың халыҡтың Австронезиянан сығыуы тураһында фаразлауҙарын раҫлай. Ҡәбиләләр исемлеге:
Пула амфитеатры
Пула амфитеатры — Боронғо Рим тарихы һәм архитектураһы һәйкәле. Хорватияның Пула ҡалаһында урынлашҡан. Был берҙән-бер һаҡланып ҡалған арена дүрт манара һәм өс рим архитектура ордерынан тора. Шул уҡ ваҡытта үҙенең ҙурлығы буйынса амфитеатр донъяла ошондай ҡоролмалар араһында 6-сы урынды биләй.
Ҡоролма үҙенсәлектәре
Аренаны тышҡы диураҙары эзбизташтан төҙөлгән һәм 29,4 м бейеклектә. Тәүге ике ҡатында 72 арка менән рәттәр урынлашҡан, ә өҫкө ҡатында тура мөйөшлө 64 тишек урынлашҡан. Амфитеатр эллипсы күсәренең ҙурлығы 132,45 һәм 105,1 м. тиң
Ҡоролманың һыйҙырышлығы, уны әүҙем файҙаланған осоронда  23 мең кеше тәшкил итә. Трибуналар аренаға ҡарата ауышлыҡ аҫтында урынлашҡан, уның ҙурлығы 67,95 м × 41,65 м. Тамашасынан был территория тимер рәшәткәләр  менән кәртәләп алынған. Тамашасыларҙың төп күңел асыуы гладиаторҙар һуғышы һәм ҡырағай хайуандарҙы һөсләү булған. Арена аҫтында бер нисә ер аҫты булған, улар ситлектәрҙе һәм ваҡиғалар урынын тоташтырған. Ҡайһы берҙә ҡоролма өҫтөнән кешеләрҙе ҡояштан һәм ямғырҙан һаҡлаусы  velarium (ҙур елкән) урынлашҡан
Тарихы
Арена б.э. I быуатында төҙөлгән, шул ваҡытта Пула Рим империяһының ярайһы уҡ ҙур ҡалаһы булған. Тәүҙә ул Флавия юлы буйында ҡала диуарҙары артында булған. 2-14 йылда император Август ваҡытында  амфитеатр  ағастан була, тик Клавдий хакимлығы ваҡытында яңынан үҙгәртеп төҙөлә һәм таштан була. 79 йылда аренаны  гладиаторҙар алышын үткәреү өсөн киңәйтәләр.